Ana Cibeira

Ana Cibeira Vázquez, nada en Caracas en 1977, é unha filóloga, poeta e artista da colaxe galega.

Traxectoria
Nada en Caracas pero criada en Santiago de Compostela, reside en Madrid. É autora de tres poemarios en galego. Desde 2003 publica poemas en diversas revistas e fanzines de todo o Estado sendo incluída en antoloxías de poesía españolas. Forma parte do Grupo Bilbao de poetas galegos en Madrid. É editora de zines artísticos e creou o selo underground Corazón Salvaxe con Belinda Sobrado, baixo o que publicaron: Zapatiños motor, Rápido, rápido -xunto ao artista HAZ-, A vida violenta. Ten expostos collages, fotomontaxes e videopoemas en festivais ao longo da península.

Interesada na fusión das artes, formou parte da banda de collage musical Humor vítreo con Jose Atomizador (2010-2012), e dende o 2014 mantén con Ágata Ahora o proxecto Simulacro, onde verten o recitado dos textos literarios do seu libro Punk secreto mesturándoos con música e outros sons, cunha clara intención transmedia para que o resultado sobrepase o literario.

Filóloga de formación, escribe recensións literarias en distintos medios, colabora en proxectos de edición, tradución e organización de obradoiros literarios, e ten traballado como profesora de literatura e libreira.

Ideou e dirixe o ciclo de recitais de poesía en Tinta Roja, onde a poesía galega ten un papel principal. Forma parte do equipo do magazine radiofónico Sangre Fucsia (Radio Ágora Sol / Eskalera Karakola) do que é cofundadora.

Obras
Poesía
Pintalabios, Toxosoutos, 2011
A morta, Barbantesa, 2012
Papilas analógicas. Paisaxe sur text (libro colectivo con Davidia Martín Saornil & Elia Maqueda), Progresele/ Diminutos Salvamentos, 2014

Antoloxías
Letras novas, Asociación de Escritores en Lingua Galega, 2008
Marés nos pousos do café. Mostra de poetas de expresión galega en Madriddo (Grupo Bilbao), Edición de Xavier Frías, 2010
Sétimo andar, poesía alén, A porta verde do sétimo andar, 2010
Pegadas, A porta verde do sétimo andar, 2011
Madrid foi unha praia de baleas entre néboas. Poemario colectivo do Grupo Bilbao, Edición de Xavier Frías, 2011 
Bilbao. Antoloxía de poesía galega en Madrid (Bilingüe), Editorial Amargord, 2012 
Esferografías. Poemario colectivo do Grupo Bilbao, Lastura Ediciones, 2014
Fisterras. Antoloxía do Grupo Bilbao, Lastura Ediciones, 2015.

Ilustración
Xoguetes póstumos, de Emma Pedreira, 2010, Caldeirón.
 Desobediencia de Rosa Enríquez, A porta verde do sétimo andar, 2011.
 Vitalie Rimbaud. Viaje a Londres, Edición de David González, Baile del Sol, 2012.

Obras traducidas ao castelán
Antoloxías
Transgeneración 1.0. Encuentro de jóvenes poetas españolas, Centro Cultural Generación del 27, 2007.
 Bilbao. Antología de poesía galega en Madrid (Bilingüe), Editorial Amargord, 2012.
 Guía viva de ortodoxos y heterodoxos en la poesía contemporánea gallega, Edición de Antonino Nieto, Endymion, 2012. 
 Serial. Antología poética sobre series de televisión, Edición de Ana Santos Payán y Luna Miguel, El Gaviero, 2014.

 Notas 

Véxase tamén
Ligazóns externas
Blog da autora
Conocer al autor: sobre Esferografías

Categoría:Escritores en lingua galega
Categoría:Poetas de Galicia
Categoría:Galegos de Venezuela
Categoría:Nados en Caracas
Categoría:Nados en 1977
Categoría:Personalidades de Galicia sen imaxes